ΓΡΑΠΤΗ ΕΡΩΤΗΣΗ E-2315/00

υποβολή: Bart Staes (Verts/ALE) προς την Επιτροπή

(11 Ιουλίου 2000)

Θέμα: Οδηγία Seveso II

Απαντώντας στην ερώτησή μου αριθ. 64 (Η-0469/00)(1) η Επιτροπή ανακοίνωσε ότι η εφαρμογή της οδηγίας Seveso II έχει διευρυνθεί και απλοποιηθεί. Αυτό σημαίνει ότι η κατασκευή και η αποθήκευση πυροτεχνικών ουσιών εμπίπτουν στο πεδίο εφαρμογής της παρούσης οδηγίας μετά τις 3 Φεβρουαρίου 1999.

1. Με ποιο τρόπο έχει η Ολλανδία μεταφέρει τις προσαρμογές αυτές στην εθνική νομοθεσία; Έλαβαν χώρα αυτές οι προσαρμογές εντός της προθεσμίας που καθόρισε η Επιτροπή;

2. Με ποιο τρόπο έχει η βελγική ομοσπονδία μεταφέρει τις προσαρμογές αυτές στην εθνική νομοθεσία; Έχουν γίνει οι προσαρμογές αυτές εντός της προθεσμίας που καθόρισε η Επιτροπή;

3. Με ποιο τρόπο έχει η Γαλλία μεταφέρει τις προσαρμογές αυτές στην εθνική νομοθεσία; Έχουν γίνει οι προσαρμογές αυτές εντός της προθεσμίας που καθόρισε η Επιτροπή;

4. Με ποιο τρόπο έχει η Γερμανία μεταφέρει τις προσαρμογές αυτές στην εθνική νομοθεσία; Έχουν γίνει αυτές οι προσαρμογές εντός της προθεσμίας που καθόρισε η Επιτροπή;

5. Με ποιο τρόπο έχει η Ιρλανδία μεταφέρει τις προσαρμογές αυτές στην εθνική νομοθεσία; Έχουν γίνει αυτές οι προσαρμογές εντός της προθεσμίας που καθόρισε η Επιτροπή;

6. Με ποιο τρόπο έχει το Ηνωμένο Βασίλειο μεταφέρει τις προσαρμογές αυτές στην εθνική νομοθεσία; Έχουν γίνει αυτές οι προσαρμογές εντός της προθεσμίας που καθόρισε η Επιτροπή;

7. Με ποιο τρόπο έχει η Δανία μεταφέρει τις προσαρμογές αυτές στην εθνική νομοθεσία; Έχουν γίνει αυτές οι προσαρμογές εντός της προθεσμίας που καθόρισε η Επιτροπή;

8. Με ποιο τρόπο έχει η Σουηδία μεταφέρει τις προσαρμογές αυτές στην εθνική νομοθεσία; Έχουν γίνει αυτές οι προσαρμογές εντός της προθεσμίας που καθόρισε η Επιτροπή;

9. Με ποιο τρόπο έχει η Ισπανία μεταφέρει τις προσαρμογές αυτές στην εθνική νομοθεσία; Έχουν γίνει αυτές οι προσαρμογές εντός της προθεσμίας που καθόρισε η Επιτροπή;

10. Με ποιο τρόπο έχει η Πορτογαλία μεταφέρει τις προσαρμογές αυτές στην εθνική νομοθεσία; Έχουν γίνει αυτές οι προσαρμογές εντός της προθεσμίας που καθόρισε η Επιτροπή;

11. Με ποιο τρόπο έχει η Ελλάδα μεταφέρει τις προσαρμογές αυτές στην εθνική νομοθεσία; Έχουν γίνει αυτές οι προσαρμογές εντός της προθεσμίας που καθόρισε η Επιτροπή;

12. Με ποιο τρόπο έχει το Λουξεμβούργο μεταφέρει τις προσαρμογές αυτές στην εθνική νομοθεσία; Έχουν γίνει αυτές οι προσαρμογές εντός της προθεσμίας που καθόρισε η Επιτροπή;

(1) Γραπτή απάντηση στις 13.6.2000.

Απάντηση της κας Wallstrm εξ ονόματος της Επιτροπής

(7 Σεπτεμβρίου 2000)

Σύμφωνα με το άρθρο 24 της οδηγίας 96/82/ΕΚ του Συμβουλίου της 9ης Δεκεμβρίου 1996 για την αντιμετώπιση των κινδύνων μεγάλων ατυχημάτων σχετιζόμενων με επικίνδυνες ουσίες(1), η εν λόγω οδηγία έπρεπε να έχει εισέλθει σε φάση εκτέλεσης (μεταφορά σε εθνικό δίκαιο και εφαρμογή) από τα κράτη μέλη, το αργότερο μέχρι τις 3 Φεβρουαρίου 1999. Η Επιτροπή θα ήθελε να επισημάνει ότι η διετής περίοδος για τη μεταφορά στο εθνικό δίκαιο, από τη στιγμή έναρξης ισχύος της οδηγίας, αποφασίστηκε από το Συμβούλιο, με την έκδοση της οδηγίας, και όχι από την Επιτροπή. Έως τις 3 Φεβρουαρίου 1999, η Επιτροπή δεν είχε λάβει ούτε μία κοινοποίηση σχετικά με μεταφορά νομοθεσίας, κανονιστικών ρυθμίσεων και διοικητικών διατάξεων εκ μέρους των κρατών μελών.

Έκτοτε, αρκετά κράτη μέλη έχουν κοινοποιήσει τη μεταφερόμενη νομοθεσία στο εθνικό τους δίκαιο στην Επιτροπή. Πάντως, τη στιγμή αυτή, εκκρεμούν προσφυγές επί παραβάσει κατά εννέα κρατών μελών για μη κοινοποίηση μέτρων μεταφοράς. Σε έξι από τις εννέα περιπτώσεις η Επιτροπή αποφάσισε πρόσφατα να φέρει το θέμα ενώπιον του Δικαστηρίου, είτε για παντελή έλλειψη κοινοποίησης είτε για ελλιπή κοινοποίηση (Βέλγιο, Γερμανία, Ιρλανδία, Λουξεμβούργο, Αυστρία και Πορτογαλία). Παράλληλα, η Επιτροπή διενεργεί επί του παρόντος αξιολογήσεις προς διαπίστωση του κατά πόσον η κοινοποιηθείσα μεταφερόμενη νομοθεσία είναι σύμμορφη προς τις διατάξεις τηςπόψιν οδηγίας.

(1) ΕΕ L 10 της 14.1.1997.